9. 12. 97 De Europæiske Fællesskabers Tidende L 337/9 KOMMISSIONENS FORORDNING (EF) Nr. 2432/97 af 8. december 1997 om ændring af forordning (EF) nr. 1600/95 om gennemførelsesbestemmelser for importordningen og om åbning af toldkontingenter for mælk og mejeripro- dukter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter ('), senest ændret ved forordning (EF) nr. 1587/96 (?, særlig artikel 13, stk. 3, og artikel 16, stk. I og 4, under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (?, særlig artikel 1, stk. 1, og ud fra følgende betragtninger: I artikel 13, litra a), i Kommissionens forordning (EF) nr. 1600/95 (1), senest ændret ved forordning (EF) nr. 1873/ 97 , er det fastsat, hvilke betingelser ansøgere om importlicenser i forbindelse med de i GATT/WTO-afta- lerne omhandlede toldkontingenter uden specifikation af oprindelsesland skal opfylde; erfaringerne viser, at betin- gelserne ikke er så klare, at bestemmelserne anvendes ensartet i alle medlemsstater, og at bestemmelserne bør anvendes mere restriktivt for at nedbringe antallet af ansøgninger i spekulationøjemed; Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist — UDSTEDT FØLGENDE FORORDNING: Artikel 1 Artikel 13, litra a), i forordning (EF) nr. 1600/95 affattes således: »a) den, der ansøger om en importlicens, skal på tids- punktet for indgivelsen af ansøgningen på en for medlemsstatens kompetente myndigheder tilfreds- stillende måde godtgøre, at han i de sidste tolv måneder regelmæssigt har indført og/eller udført mælk eller mejeriprodukter til/fra Fællesskabet. Detailforretninger og restauranter, som sælger deres produkter til den endelige forbruger, er dog udelukket fra at kunne udnytte ordningen«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1998. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. december 1997. () EFT L 148 af 28. 6. 1968, s. 13. () EFT L 206 af 16. 8. 1996, s. 21. () EFT L 146 af 20. 6. 1996, . 1. () EFT L 151 af 1. 7. 1995, s. 12. () EFT L 265 af 27. 9. 1997, s. 23. På Kommissionens vegne Franz FISCHLER Medlem af Kommissionen